﻿REAUSMUL TEATRKL ASTAZI S tiliz ar e esentializare ? i red că, înaintea oricărei discuţii despre arta scenică, trebuie să n& \^ > delimităm domeniul de referinţe Cînd vorbim despre teatru, trebuie să deosebim mai întîi producţia curentă, care, în cel mai bun caz, are de-a face cu abilitatea superficială a autorilor de reclame O asemenea producţie poate să dea rezultate agreabile, poate să se îmbrace cu o spoială de idei — c-aşa se poartă acum —, dar rămîne periferică, nu numai artei, ci chiar sferei, mult mai largi, a culturii Să nu ne înşelăm: azi, a fi vechi şi slugarnic cu gustul cel mai de jos nu înseamnă neapărat a scrie şi a monta melodrame sau piese poliţiste Azi, aceste vechituri, care au necăjit inteligenţa generaţiei trecute, sint relativ ieşite din uz Locul lor a fost luat de manifestări mai „îndrăzneţe" — care se prefac a urmări cazuri morale, trivializînd noţiunea de etică — sau de imi- taţii de curaj, care înlocuiesc în mod grosolan atacul cu bîrfa, lovitura cu şicana în al doilea rînd, cred că trebuie să distingem încercările care izbutesc să pătrundă în aria culturii vehiculînd idei şi atitudini la ordinea zilei în planul sensibilităţii şi gîndirii contemporane, spectacole care se alătură uneia sau alteia dintre direcţiile culturale dominante, ilustrînd faptul că autorii lor au un bagaj de informaţie mai bogat, ba chiar şi unele idei, că ei aparţin unor orientări şi mînuiesc un cod de valori spirituale pe care 1-au învăţat cu grijă — într-un cuvînt, sînt artişti cu o identitate culturală stabilită în sfîrşit, în al treilea rînd, aş nota posibilitatea unor experienţe esen- ţialmente artistice, care se întorc la izvoarele vitale ale artei scenice şi încearcă să-i determine devenirea dinlăuntru, din miezul incandescent al instinctului spectacolului, al necesităţii organice de reprezentare a lumii şi a raporturilor omului cu lumea în planul acestor experienţe se nasc formele revoluţionare ale marilor epoci de teatru; aici apar forţele motrice ale dezvoltării întregului gen şi, fireşte, orice discuţie purtată cu simţ de răspundere despre teatrul contemporan — cred eu — nu se poate desfăşura decît în jurul unor asemenea încercări în arţicolul său, * Liviu Ciulei porneşte de la o constatare-pivot: „în urmă cu mai puţin de zece ani, am fost printre cei care au pledat în teatrul romînesc Teatrul" nr 1/1965 4 www cimec ropentru teatralizarea artei spectacolului Fascinaţia convenţiei ca atare poate să fie foarte puternică pentru un om de teatru; ea a jucat un rol pozitiv în teatrul romînesc, salvîndu-1 de naturalism, platitudine, realism prost înţelesr şi a constituit pentru mulţi dintre regizorii şi scenografii noştri un stimulent al fanteziei şi iniţiativei, un pămînt al experienţelor fertile, un excelent domeniut de exersare a capacităţilor noastre teatrale Astăzi, însă, repet: jocul cu con- venţia mi se pare că începe să devină un fenomen vechi pentru noi, el ne poate uşor împinge spre un teatral decorativ-amabil şi destul de sărac" într-adevăr, acum zece ani, lupta pentru a ieşi dintre căpiţele de fîn şj uzinele de butaforie a reprezentat o necesitate vitală, şi fuga spre culoare, spre comedia clasică, spre replica spirituală sau măcar subtil melancolică a fost expresia unei reacţii justificate în acţiunea ei de negare a unor precepte împovărătoare Iată însă că astăzi sîntem siliţi să examinăm ce a afirmat, ce a con- struit, ce a cîştigat orientarea — atît de îndreptăţită iniţial — spre imagine ca o alternativă a reprezentării, spre stilizare ca un antidot al platitudinii şi grosolăniei Liviu Ciulei — dacă 1-am înţeles bine — făcînd acum un asemenea bilanţ, constată că rolul purificator al teatralizării s-a isprăvit şi ne indeamnă să ne întoarcem — îmbogăţiţi de exerciţiile abstracte, de gimnastica conven- ţională — spre un realism angajat, cuprinzător, fidel aspectelor contradic- torii şi în mişcare ale realităţii * * * Fac parte din generaţia care a început să lucreze la mijlocul deceniului la care se referă discuţia noastră, aşa încît articolele care chemau la reteatra- lizarea spectacolului (semnate de Liviu Ciulei sau de mult regretatul Tony Gheorghiu) m-au găsit în primul an de studiu al regiei, iar acest nou apel mă găseşte după cîţiva ani de muncă în teatru Notez acest fapt numai pentru a explica mai bine optica oarecum diferită pe care o am faţă de aceleaşi nemulţumiri artistice Da, ceva a fost fals şi facil în jucăriile colorate care au populat sce- nele noastre în ultimii ani, şi fără îndoială că trăim acum un moment de reorientare, de reexaminare a premiselor şi a finalităţii eforturilor noastre Aspectul pernicios şi periferic al spectacolelor din această categorie nu cred că se datoreşte însă convenţionalităţii lor, ci faptului că efortul de purificare, de înălţare la un nou limbaj metaforic nu a izbutit să obţina esenţializarea expresiei scenice şi a eşuat în stilizare Convenţia este implicită actului artistic, şi a o face responsabilă de fragilitatea unor moduri de a o folosi în artă este nedrept şi fără folos Vahtangov relatează undeva că Stanislavski, la una din montările sale, a avut impresia că a atins perfecţiunea în reconstituirea realităţii într-adevăr, pe scenă se vedea o casă admirabil imitată, cu reflexele unui apus de soare în geamuri şi cu apa picurînd monoton dintr-o streaşină ruginită etc, etc, etc încîntat de rezultat, regizorul a chemat un copil isteţ cu care întreţinea de multă vreme un dialog amuzant, 1-a aşezat în sală, a ordonat să se deschidă cortina şi 1-a întrebat dacă e adevăraî ce vede După o clipă de gîndire, puştiul a început să rîdă: „Nu, nu e adevărat Cum se poate o casă într-o casă ?" 1-a întrebat el pe Stanislavski, arătînd sala teatrului Se pare că observaţia copilului 1-a afectat adînc pe marele regizor, care a renunţat la decorul de care fusese atît de mulţumit pînă atunci Copilul a sesizat, de fapt, un adevăr pe care adesea îl uităm în lucru, şi anume că sala de teatru, scena, raportul interpret-spectator sînt prima şi cea mai greu de înlăturat convenţie, care le determină pe celelalte, în măsura capacităţii noastre de a fi consecvenţi cu condiţia de artişti aflaţi într-o relaţie dată cu cei cărora ne adresăm Convenţia e singura care ne permite să investim plăsmuirile fanteziei cu o forţă de influenţare obiectivă şi care ne permite să analizăm şi să recon- stituim realitatea într-un mod adevărat Ceea ce mi se pare de revizuit în metoda şi în rezultatele muncii regi- zorale nu este convenţia, ca atare, ci procedeul stilizării, care îndulceşte 5 www cimec rotot, reduce detaliile — de interpretare, de costum şi decor — la nivelul unor glume mărunte, al unor şarade simple, măgulitoare pentru perspicacitatea spec- tatorului, pus mereu în faţa unor ghicitori uşor de descifrat Stilizarea abate atenţia de la liniile de forţă ale spectacolului, fereşte publicul de şocuri, îm- pachetează în vată imaginile scenice, rotunjind contururile pînă la dulceag Dar ceea ce mi se pare cel mai grav e că acest sistem de metafore creează o dramaturgie proprie, de semnificaţii derizorii şi de forrap deroratiye^ con- tribuind la educarea spectatorului în spiritul unui teatru agreabil şi distfactiv Costumele de piele din Regele Lear, în regia lui Peter Brook, sînt con- venţionale, dar într-un sens care concentrează atenţia privitorului asupra semni- ficaţiei importante a lumii în care se petrece drama; ele nu stilizează ima- ginea personajelor, ci o esenţializează cu vigoare şi cu adresă Iar aspectul cel mai interesant al convenţiei — pe care s-a clădit exprimarea plastică a spectacolului amintit — e faptul că ea se întoarce spre lumea concretului, a materialelor şi obiectelor reale, cărora scena şi modul cum sînt folosite aici le conferă funcţii poetic-dramatice neaşteptate Şi, pentru că se vorbeşte mult de realism, cred că spectacolul englez ne dă o măsură a realismului zilelor noastre, într-adevăr cuprinzător şi sintetic, în stare să dea o imagine în acelaşi timp concretă şi generală asupra lumii Nu cred că teatrul actual şi cel al viitorului sînt mult slujite de dramaturgia psihologică americană, de pildă, care este căutată azi la noi cu ^p mare ardoare Operă a unor autori plini de îndemînare, ea a literaturizat în asemenea măsură actul scenic, încît arta spectacolului este solicitată numai pe o linie lipsită de interes şi de poezie a invenţiei scenice Ideile textelor lor prezintă o importanţă extrateatrală; acestea nu trăiesc prin transpunere în spectacol, ci au o existehţă independentă şi în afara actorului şi a scenei „Regele Lear, printr-o utilizare de structuri formale extraordinar de complexe, este o schemă scrisă,în care sensul conţinut nu se descoperă cu adevărat decît atunci cînd piesa e jucată", scrie Peter Brook Dacă, după seriile de triluri risipite în eter, e vorba să ne întoarcem spre un teatru viguros, aspru şi pregnant, m-aş înscrie printre cei care evită acea dramaturgie orientată spre un realism plat şi grosolan din punct de vedere teatral, oricît de valoroasă ar fi ea din punctul de vedere literar, filozofic, etic, social etc etc Noi sîntem încă mandatarii unui punct de vedere minimalizator în ce priveşte rostul şi posibilităţile teatrului Pe vremuri, cînd cultura era un bun al unui cerc redus de privilegiaţi, străduinţele înaintaşilor noştri — cu intenţii frumoase şi vederi largi — de a transforma teatrul într-un mijloc de difuzare a valorilor literare erau jus- tificate istoric Matei Millo sau Mihail Pascaly, ba chiar Tony Bulandra sau Ion Manolescu, considerau, pe bună dreptate, că slujesc interesele superioare ale culturii naţionale dacă izbuteau să pună scena în slujba unor scriitori de valoare, chiar atunci cînd opera acestora nu avea virtuţi dramatice deosebite Astăzi cînd literatura şi arta naţională şi universală ajung pe atîtea canale la marele public, atras cu atîta perseverenţă şi eficacjtate în cercul preocupărilor culturale, teatrul nu mai trebuie să rămînă la nivelul unui simplu vehicul între scriitor şi spectator; el trebuie să-şi afirme cu putere resursele arţistice proprii, egale în drepturi şi în valoare cu cele ale literaturii sau ale oricăruia dintre genurile majore ale artei Cu alte cuvinte, cred că trebuie să ne îndreptăm spre dramaturgia care ajută teatrul să-şi regăsească demnitatea, forţa şi independenţa, »şi nii, în numele unei întoarceri la realism, să renunţăm la teatralitatea teatrului, trans- formîndu-1 într-un echivalent al filmului literaturizat Nu cred că întoarcerea la realism va da acele spectacole adevărate, tulburătoare şi mobilizatoare, pe care le doreşte Liviu Ciulei, dacă nu ne vom clarifica accepţiunea actuală a noţiunii de realism — care astăzi înseamnă responsabilitate, semriificaţie, violenţă a expresiei artistice David Esrig www cimec ro